b'\n_START_ARTICLE_\nECAHA 1907/08\n_START_SECTION_\nRedna sezona\n_START_PARAGRAPH_\nMarty Walsh (Ottawa) in Russell Bowie (Victorias) sta bila izena\xc4\x8dena na lestvici strelcev s po 28 zadetki. Tako se je peti\xc4\x8d v 10 sezonah zgodilo, da je Bowie postal vodilni strelec kake lige._NEWLINE_Dogodilo se je veliko igralskih zamenjav. Pri Wanderersih je umrl Hod Stuart, Lester Patrick je od\xc5\xa1el na zahod, novi igralci so bili Art Ross (iz Brandona), Tom Hooper (iz Kenore) in Ernie Russell (iz Montreal HC)._NEWLINE_Pri Ottawi sta se Harry Smith in Hamby Shore preselila v Winnipeg. Prve sezone v Ottawi so odigrali Cyclone Taylor, Tom Phillips in Marty Walsh._NEWLINE_Montreal Shamrocks so k sebi privabili Didierja Pitreja in Jacka Lavioletta iz lige IPHL._NEWLINE_Quebec Bulldogs so imeli v svoji postavi tri brate Power: Joeja, Charlesa in Jamesa._NEWLINE_Za Montreal Victorias so podpisali Frank Patrick (iz McGilla) in Billy Gilmour (iz Ottawe)._NEWLINE_28. januarja so v Brockvillu Wanderersi igrali proti FAHL mo\xc5\xa1tvu Renfrew Creamery Kings za stavo 400 $ (stro\xc5\xa1ki Wanderersov so bili urejeni). Wanderersi so igrali brez treh igralcev, ki so osvojili Stanleyjev pokal prej\xc5\xa1njo sezono (Blatchforda, Glassa in Smailla) in izgubili z 5-11.\n_START_SECTION_\nVrhunci\n_START_PARAGRAPH_\nOttawa je odprla svojo novo dvorano Arena, ki je 11. januarja 1908 gostila Wandererse. Na tekmi se je zbralo 7.100 gledalcev. Ottawa je zmagala z 12-2. Ottawa in Wanderersi sta bila nato izena\xc4\x8dena za povratno tekmo 29. februarja, ko je direktor Ottawe J. P. Dickson odstopil zaradi spora, s katerim vlakom potovati v Montreal. Tisti \xc4\x8das sta bila mo\xc5\xbena dva vlaka za potovanje in padle so stave, kateri vlak bo hitrej\xc5\xa1i. V pravi tekmi sta zvezdnika Ross in Taylor vodila napade z enega na drugi konec in tekma je bila izena\xc4\x8dena, dokler se ni po\xc5\xa1kodoval Taylor. Zatem sta zadela Bruce Stuart in Walter Smaill za zmago Wanderersov s 4-2._NEWLINE_18. januarja je Quebec premagal Montreal z 18-5, Chubby Power je zadel \xc5\xa1estkrat._NEWLINE_Russell Bowie je na treh tekmah zadel po pet golov, Marty Walsh je dr\xc5\xbeal najvi\xc5\xa1ji rekord, saj je zadel na eni tekmi 7 golov in spet na drugi 6, medtem ko je Tom Phillips dvakrat zadel po pet golov na eni tekmi, Herb Jordan je zadel 5 in 6, Jack Marshallpa dvakrat po 5 golov na eni tekmi.\n_START_SECTION_\nIzzivi za Stanleyjev pokal\n_START_PARAGRAPH_\nWanderersi so igrali tri izzive za Stanleyjev pokal, med sezono proti mo\xc5\xa1tvu Ottawa Victorias in po sezoni proti Winnipegu in Torontu.\n_START_SECTION_\nVrezano v Stanleyjev pokal\n_START_PARAGRAPH_\nPotem ko so leta 1907 v \xc4\x8da\xc5\xa1o Stanleyjevega pokala vrezali 20 imen, si leta 1908 Wanderersi niso vrezali niti imena mo\xc5\xa1tva na pokal. \xc5\xa0ele leta 1948, ko so pokal na novo oblikovali, so nanj vnesli besede "1908 Montreal Wanderers".'